Diari Oficial de la Generalitat Valenciana


Sumari del DOGV 6407, del 29-11-2010 (2010/12274)

RESOLUCIÓ d'11 de novembre de 2010, del conseller d'Economia, Hisenda i Ocupació, per la qual nomena els membres de la Comissió de Valoració Documental de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12067


Data del document
:   11-11-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * Conselleria Economia, Hisenda i Ocupació

RESOLUCIÓ d'11 de novembre de 2010, del conseller d'Economia, Hisenda i Ocupació, per la qual nomena els membres de la Comissió de Valoració Documental de la Conselleria d'Economia, Hisenda i Ocupació. [2010/12944]  
Amb el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, s'establixen les normes de funcionament de la Junta Qualificadora de Documents Administratius a fi de solucionar les necessitats de valoració, conservació i eliminació, i establir les bases perquè els diferents organismes i entitats, per mitjà de les Comissions de Valoració Documental, creades mitjançant resolució del titular del departament corresponent, elaboren i presenten les taules de valoració dels documents.  
Estes Comissions de Valoració Documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que esta puga emetre els seus dictàmens i, posteriorment es puguen aprovar les taules de valoració documental per resolució de la conselleria competent.  
Per Resolució de 23 de febrer de 2006, del conseller d'Economia, Hisenda i Ocupació, es va constituir i va nomenar els membres de la Comissió de Valoració Documental de la Conselleria d'Economia, Hisenda i Ocupació.  
Atesa la necessitat de realitzar un canvi en els components de la dita Comissió de Valoració Documental de la conselleria, resolc:  
Nomenar els membres següents de la Comissió de Valoració Documental de la Conselleria d'Economia, Hisenda i Ocupació:  
a) President: el director del Centre de Sistemes d'Informació, o tècnic del seu departament en qui delegue.  
b) Vicepresident: el titular del Servici d'Organització, Coordinació i Informació a què està adscrit directament l'arxiu de la conselleria o tècnic del seu departament en qui delegue.  
c) Un tècnic del Servici d'Organització, Coordinació i Informació de la conselleria.  
d) Secretari: el tècnic responsable de l'arxiu de la conselleria d'Economia, Hisenda i Ocupació, adscrit al Servici d'Organització, Coordinació i Informació, que exercirà les funcions de secretari de la Comissió.  
e) Un funcionari adscrit a la direcció general objecte de la valoració de les sèries presentades.  
La comissió podrà convocar representants d'altres òrgans directius i organismes de la Conselleria d'Economia, Hisenda i Ocupació directament afectats pel supòsit que vaja a ser analitzat o valorat, els quals podran actuar amb veu però sense vot en les sessions corresponents.  
València, 11 de novembre de 2010.- El vicepresident segon del Consell i conseller d'Economia, Hisenda i Ocupació: Gerardo Camps Devesa.